stanford-oval/wikipedia huggingface dataset:
แคปรีโวลูชัน บอทเทิลแมน
ประวัติ

บอทเทิลแมนเป็นของเล่นที่มีลักษณะเป็นหุ่นยนต์ที่ยิงฝาขวดพลาสติกออกจากช่องยิงที่บรรจุไว้บนส่วนลำตัว ด้วยกดไกปืนด้านหลังโดยใช้แรงผลักของส่วนที่คงที่บนหน้าท้องเรียกว่าส่วนยึดและมีโครงสร้างคล้ายกับ บีดาแมน ที่เคยวางจำหน่ายไปแล้ว
ในส่วนกระสุนฝาขวด นอกจากฝาขวดของบอทเทิลแมนอย่างเป็นทางการที่มาพร้อมกับตัวหุ่นและสินค้าที่เกี่ยวข้อง สามารถเล่นร่วมกับฝาขวดพลาสติกทั่วไปได้ แต่เพื่อป้องกันไม่ให้ตัวหุ่นสกปรกเมื่อเล่น จำเป็นต้องล้างฝาขวดล่วงหน้า ตามที่ระบุไว้ในเว็บไซต์อย่างเป็นทางการ, บรรจุภัณฑ์ และวิดีโออย่างเป็นทางการที่เกี่ยวข้อง
ชูเฮ ยามาโมโตะ เจ้าหน้าที่ฝ่ายการตลาดของเล่นเด็กผูัชายของบริษัท ทาการะโทมี่ กล่าวว่าเนื่องจากกระแสสื่อดิจิทัลที่เป็นสื่อหลัก จึงได้สร้างแนวคิดคือการให้เด็กที่เป็นเป้าหมายกลุ่มหลักได้เล่นสินค้าแบบอะนาล็อกและสัมผัสแตะต้องได้ รวมไปถึงการประยุกต์ใช้รีไซเคิลให้ถูกต้อง เพื่อส่งเสริมให้เด็กๆ มีความสนใจในการรีไซเคิล
นอกจากนี้ ยามาโมโตะที่ปรากฏในนาม ดิว ยามาโมโตะ (デュー山本) จากบทความคอลัมน์บอทเทิลแมนในนิตยาสารายเดือนโคโระโคโระคอมมิก, ช่วงพิเศษจากรายการโออะสตาร์และในวิดีโอที่เกี่ยวข้องบนช่องยูทูปอย่างเป็นทางการของ ทาการะโทมี่ ปรากฏตัวในอนิเมะรูปแบบเว็บอนิเมะ พร้อมทั้งให้เสียงตัวเองอีกด้วย
การตอบรับ

ในช่วงก่อนการประกาศอย่างเป็นทางการ ภาพเงาดังกล่าวได้รับการเผยแพร่ภายใต้ชื่อ "New Project BM" และทันทีหลังจากการประกาศ ก็กลายเป็นประเด็นร้อนในโซเซียลเน็ตเวิร์ค และการสั่งซื้อล่วงหน้าในร้านค้าออนไลน์อย่างเป็นทางการก็ขายหมดภายในไม่กี่ชั่วโมง หลังจากเริ่มจำหน่ายแบบพรีออเดอร์แล้ว
ของเล่น

บอทเทิลแมน วางจำหน่ายเมื่อวันที่ 24 ตุลาคม ค.ศ. 2020 จำหน่ายโดยทาการะโทมี่ โดยบอทเทิลแมนแตกต่างจากบีดาแมน หลังชุดซูเปอร์บีดาแมนตรงที่ ไม่มีส่วนรันเนอร์จากพลาสติกโมเดล และมีชิ้นส่วนที่ประกอบไว้แล้วรวมอยู่ด้วย จึงสามารถประกอบได้อย่างราบรื่นและมีศูนย์กลางรอบตัวเครื่องหลักที่เรียกว่า คอร์บอทเทิล นอกจากนี้ยังสามารถปรับแต่งส่วนต่าง ๆ เพื่อสร้าง บอทเทิลแมน ในรูปแบบของตัวเองได้ ดังนั้น สินค้าประเภทชิ้นส่วนเสริม เช่น แม็กกาซีนของบีดาแมน จะไม่มีการจำหน่ายแยก ยกเว้นสินค้า ออฟฟิเชียลแคป, ดิจิทัลแบทเทิลเซ็ต, คามิวาสะชาเลนจ์ 10 ซีรีส์ 2 แบบ, DX เอนทรีเซ็ต, DX คัสตอมไมซ์เซ็ต, รอยัลกริฟฟอน DX ที่สามารถร่วมใช้งานได้
ของเล่น > ประเภทของบอทเทิลแมน

บอทเทิลแมนมี 4 ประเภทหลักด้วยกันประกอบไปด้วย
อนิเมะ

บอทเทิลแมน ฉบับอนิเมะ เป็นอนิเมะในรูปแบบทางเว็บอนิเมะ เผยแพร่ครั้งแรกเมื่อวันที่ 9 ตุลาคม ค.ศ. 2020 เผยแพร่ทุกวันศุกร์ทางแพลตฟอร์มยูทูบ ช่องทาการะโทมี่, ช่องทางการของ โอฮะสตาร์, ช่อง โคโระโคโระแชนแนล NEXT และ ทวิตเตอร์อย่างเป็นทางการของทาการะโทมี่ โดยเป็นอนิเมะสั้นที่มีความยาวประมาณ 5 นาทีต่อตอน ซึ่งจะมีการเผยแพร่ครั้งละหนึ่งตอน แต่ในบางสัปดาห์จะมีการเผยแพร่ 2 ตอนพร้อมกัน ทั้งนี้ฉบับเว็บอนิเมะมีจำนวนตอนทั้งหมด 25 ตอน
ต่อมาได้ทำอนิเมะทางโทรทัศน์โดยใช้ชื่อเรื่องว่า แคปคาคุเมย์ บอทเทิลแมน DX (ญี่ปุ่น: キャップ革命 ボトルマンDX; โรมาจิ: Kyappu Kakumei Botoruman Dī Ekkusu) ออกอากาศครั้งแรกเมื่อวันที่ 25 เมษายน ค.ศ. 2022 จนถึงวันที่ 26 มีนาคม ค.ศ. 2023 มีจำนวนตอนทั้งหมด 51 ตอน ทั้งนี้ความยาวของอนิเมะภาค DX มีความยาวทั้งหมด 15 นาที รวมไปถึงดีไซน์ตัวละครที่ปรับเปลี่ยนใหม่ทั้งหมด
ข้อมูลลิงก์

キャップ革命 ボトルマン｜タカラトミー
キャップ革命 ボトルマンDX
キャップ革命 ボトルマンDX テレビ大阪
ธีรชา ไรวา

| ธีรชา ไรวา |
| --- | --- |
เกิด: 1 ธันวาคม พ.ศ. 2540 (26 ปี) ธีรชา ไรวา กรุงเทพมหานคร ประเทศไทย 
อาชีพ: นักร้อง, นักแสดง
ปีที่แสดง: พ.ศ. 2546 - ปัจจุบัน
ผลงานเด่น: กานต์ – ฮอร์โมนส์ วัยว้าวุ่น (2556-2557) เข็ม – เพื่อนเฮี้ยน..โรงเรียนหลอน (2557)
สังกัด: จีเอ็มเอ็ม แกรมมี่, จีทีเอช
ธีรชา ไรวา ชื่อเล่น เกี้ยมอี๋ เกิดวันที่ 1 ธันวาคม พ.ศ. 2540 เป็นนักร้อง และนักแสดงหญิงชาวไทย เป็นที่รู้จักจากผลงานเพลง "พ่อกลับบ้าน" ในอัลบั้ม "The Family" ในปี พ.ศ. 2547 ปัจจุบันกลับมามีชื่อเสียงอีกครั้งกับการแสดงละครซีรีส์เรื่อง ฮอร์โมนส์ วัยว้าวุ่น
ประวัติ

ธีรชา ไรวา ชื่อเล่น เกี้ยมอี๋ ธีรชามีความสนใจในการร้องเพลงตั้งแต่เด็ก จึงได้มีผลงานเพลงภายใต้สังกัดจีเอ็มเอ็ม แกรมมี่ โดยออกอัลบั้มขณะมีอายุเพียง 7 ขวบ อัลบั้ม "The Family" ในปี พ.ศ. 2547 ร่วมกับศิลปินในค่ายจีเอ็มเอ็ม แกรมมี่ เช่น ปั่น - ไพบูลย์เกียรติ เขียวแก้ว, แอม - เสาวลักษณ์ ลีละบุตร, ดาจิม, พลอย - ณัฐชา สวัสดิ์รักเกียรติ, พลพล พลกองเส็ง และ น้องพลับ - จุฑาภัทร เหล่าธรรมทัศน์ เป็นต้น โดยธีรชาได้ขับร้องเพลง "พ่อกลับบ้าน" ในขณะนั้นทำให้ธีรชาโด่งดังกับเพลงเป็นอย่างมาก
ในปี พ.ศ. 2556 ธีรชากลับมามีชื่อเสียงอีกครั้ง กับการแสดงละครซีรีส์เรื่อง "ฮอร์โมนส์ วัยว้าวุ่น" ในบทบาท กานต์ ซึ่งได้เล่นในฤดูกาลที่ 1 แล 2 หลังจากนั้นก็มีผลงานละครมากมาย ไม่ว่าจะเป็นละครซีรีส์เรื่อง "เพื่อนเฮี้ยน..โรงเรียนหลอน" ตอน คืนแหกกฏ และ "girl-friend เกิลเฟรนด์" ตอน หนีไปตามรัก เป็นต้น
ด้านการศึกษา ปัจจุบันกำลังศึกษาอยู่ที่วิทยาลัยนานาชาติ มหาวิทยาลัยมหิดล
ผลงาน > ละครโทรทัศน์ / ซีรีส์

| ปี | เรื่อง | บทบาท |
| --- | --- | --- |
| 2548 | เพื่อนรัก | เกี้ยมอี๋ |
| 2556 | ฮอร์โมนส์ วัยว้าวุ่น | ธีรัชา (กานต์) |
| 2557 | ฮอร์โมนส์ วัยว้าวุ่น ซีซั่น 2 | ธีรัชา (กานต์) |
| 2557 | Girl-friend เกิลเฟรนด์ | ริโกะ |
| 2557 | เพื่อนเฮี้ยน..โรงเรียนหลอน ตอน คืนแหกกฏ | เข็ม |
ผลงาน > ผลงานเพลง

อัลบั้ม "The Family" (2547)
ขอโทษนะคนดี
เข้าใจแล้วครับพ่อ
คุณย่ายาหม่อง
รู้แล่วค่ะแม่
สมาคมเบี้ยล่าง
พ่อแง่ แม่งอน ลูกงง
ฝากให้เธอช่วยดูแล
พ่อกลับบ้าน
เจ้าตัวร้าย
บ้านเรา
อัลบั้ม "เพื่อนรัก" (2548)
นายยังมีเรา
ลมพัดลมเพ
ไม่มีใครรักฉันเลย
แล้วจะรู้มั้ยเนี่ย
ตาวิเศษ
ป๊อกแช่ป๊อก
เธออยู่ที่ไหน
อย่าบอกนะว่ารัก
ฉันเสียใจ
เพื่อนใจ
แหล่งข้อมูลอื่น

ธีรชา ไรวา ที่อินสตาแกรม
บ่วงมาร

| บ่วงมาร |
| --- | --- |
สร้างโดย: บริษัท ทรูวิชันส์ จำกัด (มหาชน) บริษัท บีแฮปปี้ ทูเก็ทเตอร์ จำกัด
กำกับโดย: ระไว อ่ำมาลี
นักแสดง: นิศาชล สิ่วไธสง ชยพล ปัญหกาญจน์ อรรณพ ทองบริสุทธิ์ วิชเวช เอื้ออำพน
จำนวนตอน: 23 ตอน
การผลิต
ผู้จัดละคร: ระไว อ่ำมาลี
ความยาวตอน: 1 ชั่วโมง 15 นาที/ตอน
ออกอากาศ
สถานีโทรทัศน์: ทรูโฟร์ยู
ออกอากาศ: 21 สิงหาคม พ.ศ. 2557 – 6 พฤศจิกายน พ.ศ. 2557
บ่วงมาร เป็นละครโทรทัศน์ไทยแนวประโลมโลก นำแสดงโดย นิศาชล สิ่วไธสง, ชยพล ปัญหกาญจน์, อรรณพ ทองบริสุทธิ์, วิชเวช เอื้ออำพน และนักแสดงชั้นนำอีกมากมาย เริ่มออกอากาศตอนแรกวันที่ 21 สิงหาคม พ.ศ. 2557–6 พฤศจิกายน พ.ศ. 2557 ออกอากาศทุกวันพฤหัสบดี-ศุกร์ เวลา 18.45-20.00  น. ทางช่องTrue 24 ผลิตโดย บริษัท ทรูวิชันส์ จำกัด (มหาชน), บริษัท บีแฮปปี้ ทูเก็ทเตอร์ จำกัด โดย บทประพันธ์ของ อัจฉรียา บทโทรทัศน์โดย ดัชนีนาง กำกับการแสดงโดย ระไว อ่ำมาลี
เรื่องย่อ

ชมปราง (เนส AF9) ลูกสาวของสาธิต (นึกคิด บุญทอง) กับต้องใจ (ปิยะดา เพ็ญจินดา) มีกริยาท่าทางที่แปลก ๆ ตั้งแต่ 10 ขวบ และเมื่อโตขึ้นท่าทางแปลก ๆ ก็เริ่มหายไป ทำให้สาธิตและต้องใจ เริ่มเบาใจ ว่าลูกสาวคงหายจาก อาการดังกล่าวแล้ว จนวันหนึ่งเมื่อชมปราง ไปวิ่งที่สวนสาธารณะและพบกับ กรุณ (เต๋า สมชาย) เธอก็หมดสติไป อธิป (กู๊ด KPN) หลานชายกรุณจึงพาชมปรางไปส่งบ้าน จากนั้นความรู้สึกดี ๆ ของทั้งคู่ก็เริ่มก่อตัวขึ้น พร้อม ๆ กับความทรงจำในอดีต ของชมปรางเริ่มหวนกลับมา เมื่อเธอเจอกอบกาญจน์ (ปิ่น เก็จมณี) ภรรยากรุณ ภาพทุกอย่างจึงชัดเจนขึ้น ว่าเธอ คือ เดือนกัญญา (นิโคล เทริโอ) อดีตภรรยาของกรุณที่ถูกกรุณกับกอบกาญจน์ ทำร้ายจนเสียชีวิต เธอจึงกลับมาแก้ แค้น ทวงความยุติธรรม
รายชื่อนักแสดงและการสร้าง

| ปี | พ> ศ. 2557 |
| --- | --- |
สถานีออกอากาศ: ช่องทรูโฟร์ยู
ผู้สร้าง: บริษัท ทรูวิชันส์ จำกัด (มหาชน) บริษัท บีแฮปปี้ ทูเก็ทเตอร์ จำกัด
ผู้กำกับการแสดง: ระไว อ่ำมาลี
บทโทรทัศน์: ดัชนีนาง
วันเวลาออกอากาศ: วันพฤหัสบดี–ศุกร์ เวลา 18.45 - 20.00 น.
ชมปราง: นิศาชล สิ่วไธสง
อธิป: ชยพล ปัญหกาญจน์
ชัยลดล: อรรณพ ทองบริสุทธิ์
เกริกประกาย: วิชเวช เอื้ออำพน
กรุณ (พ่อของเกริกประกาย): สมชาย เข็มกลัด
กอบกาญจน์ (แม่ของชัยลดล): เก็จมณี วรรธนะสิน
เดือนกัญญา (แม่ของเกริกประกาย): นิโคล เทริโอ
จิลลา (หลานสาวของกอบกาญจน์): มนัญญา ตริยานนท์
โสมวรรณ: ชัชฐาณิช กาญจนมณีเสถียร
สาธิต (พ่อของชมปราง): นึกคิด บุญทอง
ต้องใจ (แม่ของชมปราง): ปิยะดา เพ็ญจินดา
วีรเทพ (พ่อของงอธิป): ภูธฤทธิ์ พรหมบันดาล
นับทอง (แม่ของงอธิป): ภัคภร หุ่นพ่วง
นักแสดงรับเชิญ
ธนา (พ่อของชัยลดล): เรืองฤทธิ์ วิสมล
ชมปราง (วัยเด็ก): ด.ญ.ชินารดี อนุพงษ์ภิชาติ
อธิป (วัยเด็ก): ด.ช.ณัฐพัชร์ นิมจิรวัฒน์
เพลงประกอบละคร

เพลง ทั้งชีวิตมีแต่เธอ - ขับร้องโดย นิศาชล สิ่วไธสง
เพลง ดับไฟด้วยน้ำมัน - ขับร้องโดย วิชเวช เอื้ออำพน
แหล่งข้อมูลอื่น

เรื่องย่อละคร บ่วงมาร เก็บถาวร 2017-01-20 ที่ เวย์แบ็กแมชชีน
ใครรู้รายละเอียดละครเรื่องบ่วงมารมั่งอ่ะ
-276569379186150/ ละคร บ่วงมาร
#บ่วงมาร
#บ่วงมาร
บ่วงมาร ที่สยามโซน
| ทรูโฟร์ยู: ละครวันพฤหัสบดี-ศุกร์ เวลา 18> 45-20.00 น. |
| --- | --- | --- |
| ก่อนหน้า | บ่วงมาร | ถัดไป |
| พล นิกร กิมหงวน | บ่วงมาร |  |
การเลือกตั้งนายกองค์การบริหารส่วนจังหวัดอุทัยธานี พ.ศ. 2567

| ปฏิทิน |
| --- | --- |
22 ส.ค.: นายก อบจ.อุทัยธานีลาออกจากตำแหน่ง
2–6 ก.ย.: วันรับสมัครรับเลือกตั้งนายก อบจ.อุทัยธานี
6 ต.ค.: วันเลือกตั้งนายก อบจ.อุทัยธานี
การเลือกตั้งนายกองค์การบริหารส่วนจังหวัดอุทัยธานี พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 6 ตุลาคม พ.ศ. 2567
สืบเนื่องจากที่ นายเผด็จ นุ้ยปรี ได้ลาออกจากตำแหน่งเมื่อวันที่ 22 สิงหาคม พ.ศ. 2567
ผู้สมัคร

สำหรับการสมัครเป็นผู้สมัครชิงนายกองค์การบริหารส่วนจังหวัดอุทัยธานี มีเพียงผู้สมัครคนเดียว คือ นายเผด็จ นุ้ยปรี อดีตนายกองค์การบริหารส่วนจังหวัดอุทัยธานี
ผลการเลือกตั้ง

| ผลการเลือกตั้งนายกองค์การบริหารส่วนจังหวัดอุทัยธานี พ> ศ. 2567.พรรค | ผลการเลือกตั้งนายกองค์การบริหารส่วนจังหวัดอุทัยธานี พ> ศ. 2567.พรรค | ผลการเลือกตั้งนายกองค์การบริหารส่วนจังหวัดอุทัยธานี พ> ศ. 2567.ผู้สมัคร | ผลการเลือกตั้งนายกองค์การบริหารส่วนจังหวัดอุทัยธานี พ> ศ. 2567.คะแนนเสียง | ผลการเลือกตั้งนายกองค์การบริหารส่วนจังหวัดอุทัยธานี พ> ศ. 2567.% | ผลการเลือกตั้งนายกองค์การบริหารส่วนจังหวัดอุทัยธานี พ> ศ. 2567.± |
| --- | --- | --- | --- | --- | --- |
|  | กลุ่มคุณธรรม | เผด็จ นุ้ยปรี (1)* | 108,243 | 100.00 | – |
| ผลรวม | ผลรวม | ผลรวม | 108,243 | 100.00 | — |

| บัตรดี | บัตรดี | บัตรดี | 108,243 | 88.38 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 8,798 | 7.18 | – |
| บัตรเสีย | บัตรเสีย | บัตรเสีย | 5,434 | 4.44 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 122,475 | 47.59 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 257,377 | 100.00 | — |
แหล่งข้อมูลอื่น

| ด ค ก(พ> ศ. 2563 ←) การเลือกตั้งนายกองค์การบริหารส่วนจังหวัดในประเทศไทย พ.ศ. 2567 (→ พ.ศ. 2568) |
| --- | --- | --- |
| ภาคเหนือ |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์  |  |
| ภาคตะวันออกเฉียงเหนือ |  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี  |  |
| ภาคตะวันออก |  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  |  |
| ภาคตะวันตก |  ตาก  ประจวบคีรีขันธ์  เพชรบุรี  ราชบุรี  |  |
| ภาคใต้ |  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี  |  |
 องค์การบริหารส่วนจังหวัด นายก อบจ.  สภา อบจ.
วันจันทร์

สำหรับความหมายอื่น ดูที่ จันทร์
วันจันทร์ เป็นวันลำดับที่ 2 ในสัปดาห์ อยู่ระหว่างวันอาทิตย์กับวันอังคาร แต่ตามมาตรฐาน ISO 8601 กำหนดให้เป็นวันที่ 1 ของสัปดาห์
สัญลักษณ์ของวัน

สีประจำวัน คือ สีเหลือง
พระประจำวันคือ พระปางห้ามญาติ
ดอกไม้ประจำวัน คือ ดอกไม้ที่มีสีขาว เช่น ดอกมะลิ ดอกกุหลาบขาว
| ด ค กวันในสัปดาห์ |
| --- | --- |
ชื่อวันของสัปดาห์
 วันอาทิตย์  วันจันทร์  วันอังคาร  วันพุธ  วันพฤหัสบดี  วันศุกร์  วันเสาร์
โกฐจุฬาลัมพาไทย

| โกฐจุฬาลัมพาไทย |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับทานตะวัน Asterales
วงศ์:: วงศ์ทานตะวัน Asteraceae
สกุล:: Artemisia Artemisia L.
สปีชีส์:: Artemisia vulgaris
ชื่อทวินาม
Artemisia vulgaris L.

ชื่อพ้อง
  Synonymy Absinthium vulgare (L.) Dulac  Artemisia affinis Hassk.  Artemisia apetala hort.pest. ex Steud.  Artemisia coarctata Forselles  Artemisia eriophora Schltdl. ex Ledeb.  Artemisia heyneana Wall.  Artemisia ibukijomogi Siebold  Artemisia jaxartica Poljakov  Artemisia officinalis Gaterau  Artemisia opulenta Pamp.  Artemisia paniculaeformis DC.  Artemisia parviflora Wight  Artemisia quadripedalis Gilib.  Artemisia ruderalis Salisb.  Artemisia samamisica Besser  Artemisia superba Pamp  Artemisia violacea Desf.  Artemisia virens Moench  Artemisia vulgaris var. articulatopilosa Peschkova  Artemisia vulgaris subvar. brachystachya DC.  Artemisia vulgaris var. cinerascens Rouy  Artemisia vulgaris subsp. coarctata V.P.Ameljczenko  Artemisia vulgaris var. coarctata (Forselles) Hartm.  Artemisia vulgaris subvar. foliosa (Wallr.) DC.  Artemisia vulgaris var. foliosa Wallr.  Artemisia vulgaris var. glabra Ledeb.  Artemisia vulgaris subsp. litoralis H.M.Hall & Clem.  Artemisia vulgaris var. major Rouy  Artemisia vulgaris var. merkiana Besser  Artemisia vulgaris var. minor Lej.  Artemisia vulgaris var. parvifolia Rouy  Artemisia vulgaris var. rubriflora Turcz. ex Besser  Artemisia vulgaris subvar. sativa (Wallr.) DC.  Artemisia vulgaris var. sativa Wallr.  Artemisia vulgaris subvar. sylvestris (Wallr.) DC.  Artemisia vulgaris var. sylvestris Wallr.   Artemisia vulgaris subsp. typica H.M.Hall & Clem.  Artemisia vulgaris var. typica H.St.John  Artemisia vulgaris subsp. urjanchaica  Artemisia vulgaris var. vestita Brügger ex Corb.  
โกฐจุฬาลัมพา (ไทย) (ชื่อวิทยาศาสตร์: Artemisia vulgaris) มีชื่อสามัญภาษาอังกฤษว่า mugwort หรือ common wormwood เป็นพืชชนิดหนึ่งในสกุล  Artemisia  บางครั้งเรียกว่า felon herb, chrysanthemum weed, wild wormwood, old Uncle Henry, sailor's tobacco, naughty man, old man หรือ St. John's plant เป็นพืชที่เป็นยาสมุนไพรชนิดหนึ่ง ในไทยมีการนำเอาพืชชนิดนี้มาใช้ปลอมเป็น โกฐจุฬาลัมพา ของแท้ที่อยู่ในพิกัดโกฐทั้งห้า โกฐทั้งเจ็ด และโกฐทั้งเก้าในตำรายาไทย
พืชชนิดนี้เป็นพืชท้องถิ่นในยุโรป เอเชีย แอฟริกาเหนือ และรัฐ อลาสกา รวมทั้งในอเมริกาเหนือ ซึ่งบางครั้งถือเป็นวัชพืช
แหล่งข้อมูลอื่น

Mugwort in 'The complete herbal' เก็บถาวร 13 พฤศจิกายน 2022 ที่ เวย์แบ็กแมชชีน by Culpeper
Mugwort 'A modern herbal' by Mrs. Grieve
แม่แบบ:PFAF
แม่แบบ:CalPhotos
| --- | --- |
การแยกแยะหน่วยอนุกรมวิธาน:  Wikidata: Q26663  Wikispecies: Artemisia vulgaris  APDB: 99610  BioLib: 41323  Calflora: 8472  EoL: 850415  EPPO: ARTVU  FNA: 200023371  FoC: 200023371  GBIF: 3120946  GRIN: 4190  iNaturalist: 52856  IPNI: 180284-1  IRMNG: 10660035  ITIS: 35505  NBN: NBNSYS0000004469  NCBI: 4220  NZOR: 255334e2-767c-416f-b185-93edf8207e01  PalDat: Artemisia_vulgaris  PfaF: vulgaris Artemisia vulgaris  Plant List: gcc-77033  PLANTS: ARVU  POWO: urn:lsid:ipni.org:names:20812-2  Tropicos: 2700154  VASCAN: 2918 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล
ฝั่นโก๋

| --- | --- |
ฝั่นโก๋นึ่งในถาด
ชื่ออื่น: Chaozhou fun guo, Chiu Chow dumpling, Teochew dumpling, hung gue
มื้อ: หยำฉ่า
แหล่งกำเนิด: มณฑลกวางตุ้ง, จีน
ผู้สร้างสรรค์: ชาวจีนแต้จิ๋ว
ส่วนผสมหลัก: แป้งสาลี ไส้เป็นหมูสับ
พลังงาน (ต่อ  หน่วยบริโภค): ? กิโลแคลอรี
 ตำราอาหาร: ฝั่นโก๋   สื่อ: ฝั่นโก๋
ฝั่นโก๋ (Fun guo จีน: 粉粿 พินอิน: fěn guǒ ความหมาย "ขนมแป้ง" หรือ Chaozhou fun guo) เป็นอาหารจีนประเภทติ่มซำชนิดหนึ่ง แป้งทำจากแป้งตังหมิ่นผสมแป้งมันเช่นเดียวกับฮะเก๋า แต่แป้งบางกว่า และปั้นเป็นทรงพระจันทร์เสี้ยว ไส้เป็นหมูสับผสมผัก ถ้าเป็นฝั่นโก๋แต้จิ๋ว ไส้จะเป็นผักกาดดองผสมหน่อไม้
การลงประชามติว่าด้วยสมาชิกภาพสหภาพยุโรปของมอลโดวา พ.ศ. 2567

มีการจัดประชามติระดับประเทศขึ้นในประเทศมอลโดวาในวันที่ 20 ตุลาคม 2024 ว่าด้วยการแก้ไขรัฐธรรมนูญมอลโดวาเพื่อรวมความประสงค์ของพลเมืองมอลโดวาที่จะเข้าร่วมเป็นสมาชิกของสหภาพยุโรป เพื่อป้องกันรัฐบาลในอนาคตจากการแปรจุดยืนของประเทศไปจากท่าทีที่สนับสนุนสหภาพยุโรป การลงประชามตินี้มีขึ้นในวันเดียวกันกับการเลือกตั้งประธานาธิบดีปี 2024
ประธานาธิบดีคนปัจจุบัน มายา ซันดู รณรงค์สนับสนุนฝ่าย "เห็นด้วย" กับการลงประชามตินี้ จำนวนผู้ลงคะแนนอยู่ที่ 33.33% ซึ่งพอดีสำหรับขั้นต่ำในการลงประชามติที่จะถือว่าคะแนนมีผล มีการสำรวจพบรายงานการฉ้อโกงรับเงินเพื่อสนับสนุนการลงคะแนน "ไม่เห็นด้วย" ในโค้งสุดท้ายจนทำให้ผลคะแนนสุดท้ายออกมาใกล้กันกว่าที่เป็นที่คาดการณ์ไว้ เจ้าหน้าที่ทางการของมอลโดวาระบุพบการแทรกแซงขนานใหญ่จากรัสเซีย ซึ่งรวมถึงการให้เงินแลกกับการลงคะแนนเสียง 300,000 เสียงในข้าง "ไม่" ฝั่งสหภาพยุโรปได้ออกมาแสดงความยินดีกับผลคะแนนและประณามการกระทำ "การรบกวนชั่วร้ายจากรัสเซียอย่างที่ไม่เคยมีมาก่อน"
ผู้สนับสนุนประชามติเชื่อว่าการนำพามอลโดวาเข้าสู่สหภาพยุโรปจะช่วยปรับปรุงพัฒนาสภาวะทางเศรษฐกิจของประเทศ ในขณะที่ฝั่งคัดค้านเชื่อว่าการเข้าร่วมสหภาพยุโรปจะทำร้ายสถานะความเป็นกลางของมอลโดวาตามที่รัฐธรรมนูญบัญญัติไว้ และอาจผลักดันไปสู่การรวมชาติกับโรมาเนีย
องอาจ วชิรพงศ์

| องอาจ วชิรพงศ์ป> ม., ท.ช..ข้อมูลส่วนบุคคล |
| --- | --- |
เกิด: 6 มีนาคม พ.ศ. 2486 (81 ปี)
พรรคการเมือง: เพื่อไทย

องอาจ วชิรพงศ์ (เกิด 6 มีนาคม พ.ศ. 2486) อดีตสมาชิกสภาผู้แทนราษฎรจังหวัดพระนครศรีอยุธยา ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ประวัติ

องอาจ เกิดเมื่อวันที่ 6 มีนาคม พ.ศ. 2486 เป็นบุตรของนายตู๋ แซ่ตั้ง นางม่วย แซ่ลี้ มีพี่น้อง 12 คน ด้านครอบครัวสมรสกับนางพิมพ์ใจ วชิรพงศ์ มีบุตร 6 คน
สำเร็จการศึกษาระดับปริญญาตรี จากมหาวิทยาลัยเกริก
งานการเมือง

องอาจ วชิรพงศ์ อยู่ในวงการเมืองท้องถิ่น อดีตเป็น ส.อบจ. 4 สมัย, รองนายก อบจ. 3 ครั้ง ต่อมาขึ้นมาทำงานการเมืองระดับชาติ ในการเลือกตั้งซ่อมปลายปี พ.ศ. 2553 ลงสมัครรับเลือกตั้ง ส.ส. ในนามพรรคเพื่อไทย แต่พ่ายให้กับนายเกื้อกูล ด่านชัยวิจิตร จากพรรคชาติไทยพัฒนา
ต่อมาในการเลือกตั้งทั่วไปในปี พ.ศ. 2554 ลงสมัครสมาชิกสภาผู้แทนราษฎรในนามพรรคเพื่อไทยอีกครั้ง และได้รับการเลือกตั้งเป็นครั้งแรก  ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครในนามพรรคพลังประชารัฐ แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

องอาจ วชิรพงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพระนครศรีอยุธยา สังกัดพรรคเพื่อไทย
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

นายองอาจ วชิรพงศ์ เก็บถาวร 2018-06-26 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายองอาจ วชิรพงศ์[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ประวัติสมาชิกพรรค (นายองอาจ วชิรพงศ์) เก็บถาวร 2012-03-28 ที่ เวย์แบ็กแมชชีน, พรรคเพื่อไทย
มหาวิทยาลัยโบราณ

มหาวิทยาลัยในบริเตนใหญ่และไอร์แลนด์ที่ก่อตั้งก่อน ค.ศ. 1600
มหาวิทยาลัยออกซฟอร์ดในออกซฟอร์ด อังกฤษ เป็นมหาวิทยาลัยที่เก่าแก่ที่สุดในโลกภาษาอังกฤษ
ในโลกภาษาอังกฤษ มหาวิทยาลัยโบราณหมายถึงมหาวิทยาลัยยุคกลางและมหาวิทยาลัยสมัยใหม่ยุคแรกในบริเตนใหญ่และไอร์แลนด์ ที่ก่อตั้งก่อน ค.ศ. 1600 ในจำนวนนี้ สี่แห่งตั้งอยู่ในสกอตแลนด์ สองแห่งในอังกฤษ และหนึ่งแห่งในไอร์แลนด์ โดยมหาวิทยาลัยเหล่านี้ถือเป็นส่วนหนึ่งของมหาวิทยาลัยเก่าแก่ที่สุดในโลกที่ยังเปิดสอน
มหาวิทยาลัยโบราณในบริเตนใหญ่ประกอบเป็นส่วนหนึ่งของสถาบันสำคัญทางวัฒนธรรม 27 แห่งที่ได้รับการยอมรับจากสถาบันกษัตริย์ของบริเตนให้เป็น "องค์กรที่มีสถานะพิเศษของสหราชอาณาจักร"
มหาวิทยาลัยโบราณที่ยังคงดำเนินการอยู่ในอังกฤษ สกอตแลนด์ และไอร์แลนด์ ตามลำดับการก่อตั้ง:
| ปีค> ศ. | ชื่อ | ก่อตั้งในประเทศ | ที่ตั้ง | หมายเหตุ |
| --- | --- | --- | --- | --- |
| 1096 | มหาวิทยาลัยออกซฟอร์ด | ราชอาณาจักรอังกฤษ | ออกซฟอร์ด อังกฤษ | เว็บไซต์ทางการของมหาวิทยาลัยระบุว่า "ไม่มีวันก่อตั้งที่ชัดเจน แต่การเรียนการสอนบางรูปแบบมีในออกซฟอร์ดในปี 1096 และพัฒนาอย่างรวดเร็วตั้งแต่ปี 1167 เมื่อพระเจ้าเฮนรีที่ 2 แห่งอังกฤษ ห้ามไม่ให้นักเรียนอังกฤษเข้าเรียนที่มหาวิทยาลัยปารีส" การสอนหยุดชั่วคราวในปี 1209 (เนื่องจากการประหารนักวิชาการ 2 คน) และปี 1355 (การจราจล St Scholastica riot) |
| 1209 | มหาวิทยาลัยเคมบริดจ์ | ราชอาณาจักรอังกฤษ | เคมบริดจ์ อังกฤษ | ก่อตั้งโดยกลุ่มนักวิชาการที่ออกจากออกซฟอร์ด หลังข้อขัดแย้งจากการประหารชีวิตนักวิชาการ 2 คนในปี 1209 ได้รับการยอมรับในฐานะ studium generale ตั้งแต่ปลายคริสตศตวรรษที่ 13 และได้รับสารตราพระสันตะปาปาในปี 1318 |
| 1413 | มหาวิทยาลัยเซนต์แอนดรูส์ | ราชอาณาจักรสกอตแลนด์ | เซนต์แอนดรูส์ สกอตแลนด์ | ก่อตั้งโดยสารตราพระสันตะปาปา บนฐานขององค์กรจำนวหนึ่งที่ก่อตั้งระหว่างปี 1410 และ 1413 แต่ได้รับการยอมรับอย่างเป็นทางการในปี 1413 |
| 1451 | มหาวิทยาลัยกลาสโกว์ | ราชอาณาจักรสกอตแลนด์ | กลาสโกว์ สกอตแลนด์ | ก่อตั้งโดยสารตราพระสันตะปาปาของ Pope Nicholas V |
| 1495 | มหาวิทยาลัยแอเบอร์ดีน | ราชอาณาจักรสกอตแลนด์ | แอเบอร์ดีน สกอตแลนด์ | King's College ก่อตั้งในปี 1495 โดยสารตราพระสันตะปาปา และ Marischal College ก่อตั้งในปี 1593 วิทยาลัยทั้งสองแห่งควบรวมเข้าด้วยกันในปี 1860 |
| 1582 | มหาวิทยาลัยเอดินบะระ | ราชอาณาจักรสกอตแลนด์ | เอดินบะระ สกอตแลนด์ | ก่อตั้งโดยสภาเมือง โดยอำนาจของกฎบัตรที่มอบให้โดย James VI |
| 1592 | มหาวิทยาลัยดับลิน | ราชอาณาจักรไอร์แลนด์ | ดับลิน ไอร์แลนด์ | ก่อตั้งโดยกฎบัตรของสมเด็จพระราชินีนาถเอลิซาเบธที่ 1 มีวิทยาลัยทรินิตี  เป็นวิทยาลัยเดียวในมหาวิทยาลัย |
ไตปลา

แกงไตปลา
ไตปลา (ภาคกลาง) หรือ พุงปลา (ภาคใต้) เป็นการถนอมอาหารแบบหมักดองชนิดหนึ่ง โดยใช้กระเพาะของปลา เช่น ปลาทู ปลาลัง ปลาดุก ปลาช่อน หรือปลาอื่น ๆ มาหมักกับเกลือ โดยนำขี้และดีออกจากกระเพาะก่อน หมักไว้ 10 – 30 วันก็ใช้ได้ ไตปลาที่หมักได้ที่จะเหลวและมีมันไหลออกมา นำไปทำเป็นอาหารได้หลายชนิด เช่น ไตปลาที่เป็นเครื่องจิ้มคล้ายน้ำพริกของทางภาคกลาง หรือแกงพุงปลาที่เป็นอาหารที่มีชื่อเสียงของจังหวัดพัทลุง นอกจากนั้น ยังนำไตปลาไปผัดกับน้ำพริกแกง ใส่ปลาจิ้งจ้างและผัก เรียกไตปลาแห้ง
ไตปลาที่เป็นเครื่องจิ้มนี้เป็นที่มาของอาหารชาววังที่เรียกว่าแสร้งว่าหรือแสร้งว่าไตปลา ซึ่งเป็นการปรุงแบบเดียวกับน้ำพริกไตปลาเพียงแต่ตัดไตปลาที่มีกลิ่นเหม็นคาวออกไป ใส่เครื่องปรุงอื่นลงไปแทน เช่น กุ้ง แสร้งว่านี้ เป็นอาหารที่มีในกาพย์เห่ชมเครื่องคาวหวานของรัชกาลที่ 2
แกงไตปลา

แกงไตปลา หรือแกงพุงปลาเป็นแกงที่มีไตปลาเป็นส่วนประกอบที่สำคัญ มีทั้งแบบที่ใสและไม่ใส่กะทิ แบบใส่กะทิเป็นที่นิยมในบางท้องที่ เช่นที่จังหวัดยะลา การแกงจะต้มกะทิแค่พอสุก ไม่แตกมัน น้ำพริกแกงประกอบด้วย พริกขี้หนูแห้ง เกลือ พริกไทยเม็ด ตะไคร้ ผิวมะกรูด กระเทียม ขมิ้น หอมแดง กะปิ
แกงไตปลาแบบชุมพรจะไม่ใส่ข่า กระชาย หอมแดง กระเทียมในน้ำพริกแกง แต่จะซอยละเอียดใส่ลงในแกง เรียกแกงแบบนี้ว่าแกงไตปลาเครื่องซอย
เว็บไซต์ TasteAtlas บริการด้านอาหารทั่วทุกมุมโลก จัดอันดับ เมนูอาหารที่ทำจากปลายอดแย่ที่สุดในโลก ได้ยกให้ “แกงไตปลา” ติดอันดับ 1
กลุ่มภาษาโรมานซ์

ระวังสับสนกับ ภาษารูมันช์
| กลุ่มภาษาโรมานซ์ |
| --- | --- |
กลุ่มเชื้อชาติ:: ชาวโรมานซ์
ภูมิภาค:: มีต้นกำเนิดในยุโรปใต้, ตะวันตก และตะวันออกเฉียงใต้; ปัจจุบันพูดทั้งทวีปอเมริกา, ส่วนมากในทวีปแอฟริกา และบางส่วนในเอเชียตะวันออกเฉียงใต้และโอเชียเนีย
การจําแนกทางภาษาศาสตร์:: อินโด-ยูโรเปียนกลุ่มภาษาอิตาลิกกลุ่มภาษาโรมานซ์
กลุ่มย่อย::   อิตาลี-ตะวันตก  โรมานซ์ตะวันออก  ซาร์ดิเนีย  แอฟริกา †  แพนโนเนีย †  บริติช †  
ISO 639-2 / 5:: roa
เครือข่ายการวิจัยลิงกัวสเฟียร์:: 51- (phylozone)
กลอตโตลอก:: roma1334


กลุ่มภาษาโรมานซ์ เป็นสาขาหนึ่งของตระกูลภาษาอินโด-ยูโรเปียนที่ประกอบไปด้วยภาษาที่วิวัฒนาการมาจากภาษาละติน ภาษากลุ่มโรมานซ์มีผู้พูดเป็นภาษาแม่รวมกันประมาณ 800 ล้านคน โดยภาษาที่มีผู้พูดเป็นมากที่สุดห้าอันดับแรกได้แก่ ภาษาสเปน ภาษาโปรตุเกส ภาษาฝรั่งเศส ภาษาอิตาลี และภาษาโรมาเนีย กลุ่มภาษาโรมานซ์จัดว่าเป็นสาขาหนึ่งของกลุ่มภาษาอิตาลิก
โดยกลุ่มภาษาโรมานซ์สามารถแยกย่อยลงไปเป็นกลุ่มที่เล็กลงไปได้อีก
• กลุ่มภาษาโรมานซ์ไอบีเรีย ได้แก่ 
ภาษาโปรตุเกส ภาษากาลิเซีย ภาษามีรังดา ภาษาอัสตูเรีย ภาษาเลออน ภาษาสเปน ภาษาอารากอน ภาษาลาดิโน
• กลุ่มภาษาโรมานซ์อุตซิตา ได้แก่ ภาษากาตาลา ภาษาอุตซิตา ภาษากัสกอญ
• กลุ่มภาษาโรมานซ์กอล ได้แก่ ภาษาฝรั่งเศส ภาษาอาร์เปอตัง
• กลุ่มภาษาโรมานซ์ไรติอา ได้แก่ ภาษารูมันช์ ภาษาลาดิน ภาษาฟรียูลี
• กลุ่มภาษาแกลโล-อิตาลิก ได้แก่ ภาษาปีเยมอนเต ภาษาลีกูเรีย ภาษาลอมบาร์ด ภาษาเอมีเลีย-โรมัญญา
• กลุ่มภาษาซาร์ดิเนีย
• กลุ่มภาษาโรมานซ์ตะวันออก ได้แก่ ภาษาโรมาเนีย ภาษาอิสเตรีย-โรมาเนีย ภาษาอาโรมาเนียน ภาษาโมเกลนา-โรมาเนีย
https://www.ethnologue.com/subgroups/romance
↑  Nordhoff, Sebastian; Hammarström, Harald; Forkel, Robert; Haspelmath, Martin, บ.ก. (2013). "Romance". Glottolog 2.2. Leipzig: Max Planck Institute for Evolutionary Anthropology.
วัดอโศการาม (จังหวัดสมุทรปราการ)
ลำดับเจ้าอาวาส

รูปที่ 1 พระสุทธิธรรมรังสี (ลี ธมฺมธโร)      พ.ศ. 2497-2504
รูปที่ 2 พระญาณสิทธาจารย์ (สิม พุทฺธาจาโร)      พ.ศ. 2504-2508
รูปที่ 3 พระเทพโมลี (สำรอง คุณวุฑฺโฒ)     พ.ศ. 2509-2534
รูปที่ 4 พระญาณวิศิษฏ์ (ทอง จนฺทสิริ)      พ.ศ. 2534-2559
รูปที่ 5 พระภาวนาวัชรสุทธาจารย์ วิ. (สามเรือน ปุญฺเญสโก ป.ธ.3)      พ.ศ. 2560-ปัจจุบัน
การเลือกตั้งนายกองค์การบริหารส่วนจังหวัดระนอง พ.ศ. 2567

| ปฏิทิน |
| --- | --- |
15 ส.ค.: นายก อบจ.ระนองลาออกจากตำแหน่ง
2–6 ก.ย.: วันรับสมัครรับเลือกตั้งนายก อบจ.ระนอง
6 ต.ค.: วันเลือกตั้งนายก อบจ.ระนอง
การเลือกตั้งนายกองค์การบริหารส่วนจังหวัดระนอง พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 6 ตุลาคม พ.ศ. 2567
สืบเนื่องจากที่ นายธนกร บริสุทธิญาณี ได้ลาออกจากตำแหน่งเมื่อวันที่ 15 สิงหาคม พ.ศ. 2567